вноса на разглеждания продукт постоянно се повишават след юни 2016 г. Тя поиска от Комисията да отчете тези най-нови данни. Друга заинтересована страна посочи, че цените на вноса наскоро са започнали да се повишават.
 (87)
 Комисията потвърди, както е видно от таблицата в съображение 84, че в периода юли — септември 2016 г. цените на вноса от Китай са се повишили. При все това тези заинтересовани страни не посочиха, че цените са се повишили в световен мащаб поради увеличение на цените на суровините, и по-специално на коксовите въглища, както е посочено в съображение 85 по-горе.
 4.3.3. Коментари на заинтересованите страни след оповестяването на окончателните заключения
 (88)
 След оповестяването на окончателните заключения представителите на CISA заявиха отново, че Комисията нарушава общия принцип, установен в член 3, параграф 9 от основния регламент, тъй като констатирането на опасност от съществена вреда трябва „да се основава на факти, а не на твърдение, предположение или далечна възможност“. Според тях става въпрос за „специфичен контекст, съставен само от възможности“. На второ място, според тях изявлението на Комисията, че средната вносна цена през последния разгледан период (юли — септември 2016 г.) е по-ниска от производствените разходи на промишлеността на Съюза в края на разследвания период, е подвеждащо, тъй като се прави сравнение за два различни периода и съответно стойностите не са пряко съпоставими. Подобни коментари бяха получени от един италиански ползвател и от други китайски производители износители. Един от китайските производители износители посочи, че от януари 2016 г. до септември 2016 г. цените на вноса са се понижили с 13,5 %.
 (89)
 Друг китайски производител износител също така заяви, че тенденцията за повишаване на цените на вноса е показател, че не съществува опасност от причиняване на вреда, и се позова на съдебната практика.
 (90)
 Първо, относно твърдението, че е нарушила общия принцип, установен в член 3, параграф 9 от основния регламент, Комисията отново подчертава, че е основала становището си на факти, а не на твърдения, предположения или далечни възможности. Тя е взела предвид факти като данните, представени в таблица 5, и ги е интерпретирала, отчитайки спад в цените до юни 2016 г., а след това — увеличение, дължащо се главно на увеличението на цените на суровините, както е посочено в съображение 85 по-горе. Второ, представителите на CISA не дадоха правдоподобно алтернативно обяснение за динамиката на цените на вноса от Китай. На трето място, Комисията анализира тенденциите при обемите на вноса не като изолиран фактор, а в рамките на комплексен анализ. Тя претегли и оцени не само всички фактори, изброени в член 3, параграф 9, втора алинея от основния регламент, а и някои други фактори, като например приемането на поръчки и рентабилността (вж. раздел 4.5), за да има солидна фактическа база за цялостната си оценка.
 (91)
 Във връзка с твърдението, че умишлено е въвела в заблуждение заинтересованите страни, като е сравнила средната вносна цена през периода юли — септември 2016 г. с производствените разходи на промишлеността на Съюза в края на РП, Комисията ясно разграничава двата периода. Освен това в тази връзка е важно да се подчертае, че